stanford-oval/wikipedia huggingface dataset:
Theresa Weld

| Mitalit | Mitalit | Mitalit |  |
| --- | --- | --- | --- |
|  Theresa Weld vuonna 1920. |  Theresa Weld vuonna 1920. |  Theresa Weld vuonna 1920. |  |
Maa:   Yhdysvallat
Naisten taitoluistelu
|  Olympialaiset  |  Olympialaiset  |  Olympialaiset  |  |
|  Pronssia | Antwerpen 1920 | Yksinluistelu |  |
Theresa Weld (myöh. Blanchard; 21. elokuuta 1893 Brookline – 12. maaliskuuta 1978 Boston) oli yhdysvaltalainen taitoluistelija ja olympiamitalisti. Hänen seuransa oli Skating Club of Boston.[lähde? ]
Weld voitti yksinluistelussa maansa mestaruuden vuosina 1914 ja 1920, jonka lisäksi hän oli pariluistelussa Yhdysvaltain-mestaruuskisojen korkeimmalla korokkeella Nathaniel Nilesin kanssa 1918 ja 1920. Hän meni naimisiin Charles Blanchardin kanssa ja luisteli nimellä Blanchard neljään yksilöiden ja seitsemään parien Yhdysvaltain-mestaruuteen jatkaen edelleen Nilesin kanssa. Blanchard voitti Antwerpenin olympialaisissa 1920 pronssia yksinluistelusta ja oli parikilpailussa neljäs.
Blanchard sijoittui Chamonix'ssa talviolympialaisissa 1924 neljänneksi henkilökohtaisessa kilpailussa ja ylsi parikilpailussa kuudennelle tilalle Nilesin kanssa. Pari oli yhdeksänneksi paras Sankt Moritzin kisoissa 1928, joissa Blanchard oli kymmenes yksinluistelussa. Blanchard ja Niles voittivat Pohjois-Amerikan-mestaruuden 1925, ja Blanchard oli jo sitä ennen saanut kisoista yksinluistelun kultaa 1923 ollen samalla kisahistorian ensimmäinen voittaja sarjassa.
Blanchard muutti naisten taitoluistelua pysyvästi. Hänen aikanaan naiset lähinnä piirtelivät luistimilla tarkkoja kuvioita jäähän. Blanchard lisäsi ohjelmiinsa rohkeita hyppyjä ja silmukoita, vaikka niitä moitittiin epänaisellisiksi.
Blanchard perusti Skating-lehden 1923 ja toimitti sitä vuoteen 1963 saakka. Hän toimi myös erilaisissa Yhdysvaltain taitoluisteluliiton komiteoissa. Blanchard valittiin kansainväliseen naisurheilun kunniagalleriaan 1989.
Theresa Andrews

| Theresa Andrews> Henkilötiedot |
| --- | --- |
Syntynyt: 25. lokakuuta 1962 (ikä 61) New London, Connecticut, Yhdysvallat
Kansalaisuus:   Yhdysvallat
Uimari
Pituus:  167 cm
Paino:  62 kg
Lajit:  selkäuinti
 Tietolaatikko päivitetty 15.4.2019 
| Mitalit>  Olympialaiset  |
| --- | --- | --- |
|  Kultaa | Los Angeles 1984 | 100 m perhosuinti |
|  Kultaa | Los Angeles 1984 | 4×100 m sekauinti |
Theresa Andrews (s. 25. lokakuuta 1962 New London, Connecticut, Yhdysvallat) on yhdysvaltalainen uransa päättänyt uimari. Selkäuinti oli Andrewsin ominta alaa, ja hän voittikin kesäolympialaisissa 1984 naisten 100 metrin selkäuinnin kultaa. Lisäksi hän samoissa kilpailuissa saavutti 4×100 metrin sekauinnin olympiakultaa.
Intia talviolympialaisissa 2018

Intia osallistui Pyeongchangin talviolympialaisiin 2018. Maata edusti kaksi urheilijaa, jotka kilpailivat kahdessa eri urheilumuodossa. Avajaisissa maan lippua kantoi ohjaskelkkailija Shiva Keshavan.
Joukkue > Maastohiihto

Intia sai maastohiihtoon maapaikan yhdelle miehelle.
Jagdish Singh
Joukkue > Ohjaskelkkailu

Shiva Keshavan
Kati Mikola

Kati Maaria Mikola (ent. Mikola-Stenvall, s. 26. joulukuuta 1961 Helsingin maalaiskunta) on Sauvossa asuva taidemaalari. Hänet tunnetaan erityisesti muotokuvistaan ja muista valoisan realistisista öljymaalauksista, joissa ihmisten luomassa ympäristössä seikkailee usein eläinhahmoja.
Mikola opiskeli 1978–1981 Turun piirustuskoulussa. Hän on pitänyt useita yksityisnäyttelyitä etenkin Turussa, mutta myös Tampereella, Oulussa, Hyvinkäällä ja Salossa. Hän on toiminut Paimion kansalaisopiston kuvataiteen opettajana vuodesta 1997 ja opettanut lisäksi muun muassa Varsinais-Suomen Kansanopiston muotokuvakursseilla vuosina 1998, 2000 ja 2001. Mikola on ollut Turun taiteilijaseuran hallituksen jäsen vuodesta 2000.
Mikola asuu Sauvossa Art Alsilaksi nimetyssä vanhassa kansakoulussa, jossa hänellä on ateljee, taidegalleria ja kurssitoimintakeskus.
Mikola oli aiemmin naimisissa taidemaalari Kaj Stenvallin kanssa.
Aiheesta muualla

Kati Mikolan verkkosivusto (Arkistoitu – Internet Archive)
Intia paralympialaisissa

Intia on osallistunut kesäparalympialaisiin 11 kertaa ja saavuttanut yhteensä 12 mitalia. Kultaa, hopeaa ja pronssia on Intia saavuttanut kutakin 4 kappaletta.
Maa ei ole osallistunut talviparalympialaisiin.
Mitalit kesäparalympialaisittain

| Paralympialaiset | Urheilijoita | Kultaa | Hopeaa | Pronssia | Yhteensä | Sija |
| --- | --- | --- | --- | --- | --- | --- |
| 1968  1968 Tel Aviv | 10 | 0 | 0 | 0 | 0 | – |
| 1972  1972 Heidelberg | 10 | 1 | 0 | 0 | 1 | 25 |
| 1984  1984 New York & Stoke Mandeville | 5 | 0 | 2 | 2 | 4 | 37 |
| 1988  1988 Soul | 2 | 0 | 0 | 0 | 0 | – |
| 1992  1992 Barcelona | 9 | 0 | 0 | 0 | 0 | – |
| 1996  1996 Atlanta | 9 | 0 | 0 | 0 | 0 | – |
| 2000  2000 Sydney | 4 | 0 | 0 | 0 | 0 | – |
| 2004  2004 Ateena | 12 | 1 | 0 | 1 | 2 | 53 |
| 2008  2008 Peking | 5 | 0 | 0 | 0 | 0 | – |
| 2012  2012 Lontoo | 10 | 0 | 1 | 0 | 1 | 67 |
| 2016  2016 Rio de Janeiro | 19 | 2 | 1 | 1 | 4 | 43 |
| 2020  2020 Tokio | 54 | 5 | 8 | 6 | 19 | 24 |
| Yhteensä | Yhteensä | 4 | 4 | 4 | 12 | 68 |
Paralympiamitalistit

| Mitali | Nimi | Vuosi | Laji | Tapahtuma |
| --- | --- | --- | --- | --- |
| 1 Kultaa | Murlikant Petkar | 1972  1972 Heidelberg |  Uinti | Miesten 50 metriä vapaauinti 3 |
| 2 Hopeaa | Bhimrao Kesarkar | 1984  1984 New York & Stoke Mandeville |  Yleisurheilu | Miesten keihäs L6 |
| 2 Hopeaa | Joginder Singh Bedi | 1984  1984 New York & Stoke Mandeville |  Yleisurheilu | Miesten kuula L6 |
| 3 Pronssia | Joginder Singh Bedi | 1984  1984 New York & Stoke Mandeville |  Yleisurheilu | Miesten keihäs L6 |
| 3 Pronssia | Joginder Singh Bedi | 1984  1984 New York & Stoke Mandeville |  Yleisurheilu | Miesten kiekko L6 |
| 1 Kultaa | Devendra Jhajharia | 2004  2004 Ateena |  Yleisurheilu | Miesten keihäs F44/46 |
| 3 Pronssia | Rajinder Singh Rahelu | 2004  2004 Ateena |  Voimanosto | Miesten 56 kg |
| 2 Hopeaa | Girisha Nagarajegowda | 2012  2012 Lontoo |  Yleisurheilu | Miesten korkeushyppy F42 |
| 1 Kultaa | Mariyappan Thangavelu | 2016  2016 Rio de Janeiro |  Yleisurheilu | Miesten korkeushyppy F42 |
| 1 Kultaa | Devendra Jhajharia | 2016  2016 Rio de Janeiro |  Yleisurheilu | Miesten keihäs F46 |
| 2 Hopeaa | Deepa Malik | 2016  2016 Rio de Janeiro |  Yleisurheilu | Naisten kuula F53 |
| 3 Pronssia | Varun Singh Bhati | 2016  2016 Rio de Janeiro |  Yleisurheilu | Miesten korkeushyppy F42 |
Lähteet:
Iron March

Iron March oli uusnatsien keskustelupalsta, jonka perusti vuonna 2011 venäläinen nationalisti Ališer Muhitdinov nimimerkillä "Alexander Slavros". Sivusto suljettiin ilman selitystä vuoden 2017 marraskuun lopussa. Iron March oli avainasemassa akselerationistisen uusnatsismin kehityksessä. Se piti tärkeänä James Masonin Siege-kirjaa, tuki Masonin ehdottamaa hajautetusti toimivien uusnatsisolujen suorittamaa terrorismia ja vaikutti niin kutsutun "Siege-kulttuurin" kehittymiseen.
Toiminta

Iron Marchin perustaja kirjoitti Slavros-nimimerkillään foorumille pitkiä tekstejä Venäjän historiasta. Hän piti Vladimir Putinin ansioina järjestyksen pitämistä yllä Venäjällä ja maan romahtamisen estämistä, mutta huomautti Putinia ajavan henkilökohtaisen eikä kansallisen edun. Slavros myös puolusti terrorismia fasististen yhteiskuntien rakentamisen keinona ja totesi, ettei murha ole periaatteellisesti väärin. Foorumilla oli muun muassa Atomwaffen Divisionia, Pohjoismaista vastarintaliikettä, National Actionia ja Vanguard Americaa kannattaneita keskustelijoita. Siege-kirja oli varsin tuntematon valkoisen ylivallan kannattajien keskuudessa ennen kuin Iron March alkoi lisätä tietoisuutta siitä. Slavros aloitti kirjan mainostamisen vuonna 2015 ja radikalisoi keskustelukumppaneitaan. Kun Donald Trump valittiin Yhdysvaltain presidentiksi vuonna 2016, Slavros pyrki hillitsemään muiden keskustelijoiden intoa ja suuntaamaan huomion takaisin Siegeen. Slavros totesi, ettei Trump ollut akselerationisti vaan yhdentekevä. Hän halveksui myös Unite the Right Rallya ja korosti yhteiskuntien kaatamisen tärkeyttä valtaannousun mahdollistamiseksi.
Toiminta > Rikostapauksia

Lindsay Souvannarath, joka oli pitänyt Slavrosia "poikaystävänään", tuli helmikuussa 2015 pidätetyksi suunnitelmasta toteuttaa joukkomurha ammuskelemalla Halifax Shopping Centressä Kanadassa. Hän sai elinkautistuomion. Suunnitelmaan osallistuneista kahdesta kanadalaisesta miehestä yksi sai kymmenen vuoden tuomion ja toinen teki itsemurhan suunnitelman paljastuttua. Isku oli ollut määrä toteuttaa 14. helmikuuta 2015, mutta anonyymi vihje oli tuonut suunnitelman poliisin tietoon kaksi päivää aiemmin. Souvannarath kertoi alun perin tulleensa teini-ikäisenä Slavrosin radikalisoimaksi DeviantArtissa. Iron March -palstalla keskusteli myös Devon Arthurs, joka ampui kaksi muuta uusnatsia, kämppäkaveriaan Floridassa toukokuussa 2017. Hän oli kertomansa mukaan tullut uhriensa pilkkaamaksi kerrottuaan kääntymisestään muslimiksi. Arthursin lisäksi pidätettiin hänen kolmas kämppäkaverinsa, Iron Marchin keskustelija Brandon Russell, jonka todettiin valmistaneen räjähteitä. Slavros piti foorumilla Russellia vaarattomana ja Arthursin tekemää kaksoismurhaa islamilaisena terrori-iskuna. Uusnatsien asunnosta löydettiin räjähteiden lisäksi muun muassa radioaktiivisia aineita ja kehystetty Timothy McVeighin valokuva.
Keskustelupalstan katoaminen ja jälkivaiheet

Slavros lopetti Iron March -palstalle kirjoittamisen syyskuun lopussa 2017. Keskustelufoorumi katosi netissä vuoden 2017 marraskuun viimeisinä päivinä. Uusnatsi, hakkeri Weev (Andrew Auernheimer) väitti 30. marraskuuta 2017 podcastissa Slavrosin pitkäaikaisen yhteistyökumppanin kanssa, että Venäjän hallinto oli saattanut estää Slavrosin pääsyn nettiin kansainvälisen yhteisön paineesta. Slavrosin eli Ališer Muhitdinovin myöhemmät vaiheet eivät tulleet yleiseen tietoon. Palstan jo tultua lakkautetuksi julkistettiin vuoto, joka paljasti tunnistamisen mahdollistavia tietoja sadoista ääriajattelijoista eri puolilta maailmaa. Osa rekisteröityneistä oli käyttänyt sähköpostiosoitteita, jotka olivat jäljitettävissä muun muassa yhdysvaltalaisiin yliopistoihin. Bellingcatin mukaan palstan keskustelijoiden joukossa oli myös henkilöitä, jotka olivat sen keskusteluihin osallistuessaan armeijan palveluksessa. Southern Poverty Law Centerin mukaan foorumilla oli edustettuina fasistisia ryhmittymiä myös muun muassa Serbiasta, Kreikasta, Australiasta ja Ukrainasta.
Fascist Forge -keskustelupalstaa pidettiin Iron Marchin seuraajana, koska siellä muun muassa julkaistiin linkkejä Slavrosin vanhoihin esseisiin Iron March -palstalta. Uudella palstalla jatkettiin kannustusta terrorismiin ja seksuaaliseen väkivaltaan. BBC paljasti vuonna 2020, että Fascist Forgea oli ylläpitänyt kalifornialainen Matthew Baccari. Hän oli toiminut Pietariin muuttaneen yhdysvaltalaisen Rinaldo Nazzaron perustamassa The Base -uusnatsiryhmässä. Akselerationististen uusnatsien maailmankuvan edistämistä jatkettiin Telegramin "Terrorgram"-yhteisnimellä tunnetuilla kanavoilla.
Iron Man – The Best of

| Iron Man – The Best of Black Sabbath |
| --- | --- | --- |

Kokoelmalevyn tiedot
 Äänitetty : 1969–1978
 Julkaistu: 4. kesäkuuta 2012
 Tyylilaji: heavy metal
 Kesto: 72.28
 Levy-yhtiö: Universal Music Group
Black Sabbathin muut julkaisut
| Greatest Hits 2009 | Iron Man – The Best of 2012 | The Vinyl Collection: 1970–1978 2012 |
Iron Man – The Best of Black Sabbath on Black Sabbath-yhtyeen vain Euroopassa julkaistu kokoelma-albumi. Se on periaatteessa vuoden 2009 Greatest Hits-kokoelman uusintajulkaisu eri nimellä.
Albumi nousi Britannian albumilistan sijalle 27.
Kappaleet

Paranoid
Iron Man
Changes
Fairies Wear Boots
War Pigs
Never Say Die
Children of the Grave
The Wizard
Snowblind
Sweet Leaf
Evil Woman (Don’t Play Your Games With Me)
Sabbath Bloody Sabbath
Black Sabbath
N.I.B.
Kokoonpano

Ozzy Osbourne – laulu, huuliharppu
Tony Iommi – kitara, kosketinsoittimet
Geezer Butler – basso, kosketinsoittimet
Bill Ward – rummut
Julkaisuhistoria

kesäkuu 2012: Universal, 3706150, CD, UK/EU
Intel Haswell

Intel Haswell i7-4771 -prosessori
Nuppineula ja Haswell-suorittimien valmistuksessa käytettävä piikiekko
Intelin suoritinydinten suunnitelmat NetBurstista Skylakeen
Intel Haswell on Intelin kehittämä suoritinarkkitehtuuri, jonka yhtiö julkisti 4. kesäkuuta 2013 Computex Taipei 2013 -tapahtumassa. Suorittimet valmistetaan 22 nanometrin tuotantoprosessilla. Haswell on kehitetty Ivy Bridge ja Sandy Bridge -arkkitehtuurien seuraajaksi (Intelin tick-tock periaate), mutta se ei ole kokonaan uusi arkkitehtuuri vaan on vain näiden jatkokehitelmä.
Versiot

Lähde:
Työpöytäversio (desktop) (LGA 1150 -kanta): Haswell-DT
Kannettava (laptop) (PGA-kanta): Haswell-MB
BGA-versiot:
47 W ja 57 W TDP mallit: Haswell-H
13.5 W ja 15 W TDP mallit (MCP): Haswell-ULT (Intelin UltraBook -alustalle)
10 W TDP malli (SoC): Haswell-ULX (Tablettitietokoneille ja tietyihin UltraBook-luokan käyttötarkoituksiin.)
Erot ja yhtäläisyydet Ivy Bridgeen > Ytimen rakenteen parannukset

Kokonaislukulaskentayksiköiden(ALU) määrä nostettu kolmesta neljään
Haarautumisyksiköiden määrä nostettu yhdestä kahteen
Erillinen talletusyksikkö kahden latausyksikön lisäksi, Ivy Bridgessä tallennusyksikkö oli yhdistetty toiseen latausyksikköön
Lataus- ja tallennusyksiköiden leventäminen 128 bitistä 256 bittiin, jolloin myös 256-bittiset AVX-lataus- ja tallennusoperaatiot voidaan suorittaa yhdessä kellojaksossa.
Tuki yhdistetyille kerto- ja yhteenlaskukäskyille(FMA)
Kaikkia ytimen sisäisiä puskureita suurennettu
Erot ja yhtäläisyydet Ivy Bridgeen > Suorituskyky

Ivy Bridgeen verrattuna:
Noin 8% parempi hyötysuhde vektoriprosessoinnissa.
Haswell-arkkitehtuurin kuluttajamallit käyttävät 8-23% enemmän virtaa
Jopa 20% parempi suorituskyky integroidulla HD4000 grafiikkasuorittimella (Haswell HD4600 vs. Ivy Bridge HD4000).
Yleisesti noin 3% parempi suorituskyky.
Haswell-prosessorit toimivat noin 15 °C kuumempina
Yli 4,4 Ghz kellotaajuuden saavuttaminen vaikeaa prosessorin suuremman lämmöntuoton takia.
Jalkapallon Suomensarjan kausi 1955

| Suomensarjan kausi 1955 |
| --- | --- |
Joukkueiden määrä:  20
Nousseet joukkueet:  HPS ja Ilves-Kissat
Pudonneet joukkueet:  Ponnistus, WP-35, OTP ja RPallo
Ylempi sarjataso:  Mestaruussarja
Alempi sarjataso:  Maakuntasarja
  ← 1954 :  1956 → 
Suomensarjan kausi 1955 oli Suomen toiseksi korkein sarjataso Suomessa kaudella 1955. Työväen Urheiluliiton 107 seuraa liittyi suoraan Palloliiton jäseniksi, jolloin lopultakin kaikki jalkapalloseurat toimivat saman liiton alaisuudessa. Suomensarja pelattiin vanhaan tapaan kahdessa kymmenen joukkueen lohkossa. 
Lohkovoittajat nousivat seuraavaksi kaudeksi mestaruussarjaan ja kummankin lohkon 2 viimeistä putosi maakuntasarjaan.
Suomensarjan sarjataulukot > Itälohko

| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
| # | Joukkue | O | V | T | H | M+ | M- | Pst |
| 1 | Helsingin Palloseura | 18 | 14 | 3 | 1 | 71 | 23 | 31 |
| 2 | Pallo-Pojat | 18 | 11 | 3 | 4 | 45 | 28 | 25 |
| 3 | Kuopion Pallotoverit | 18 | 7 | 5 | 6 | 37 | 27 | 19 |
| 4 | Kotkan Jäntevä | 18 | 8 | 2 | 8 | 43 | 38 | 18 |
| 5 | Hämeenlinnan Pallokerho | 18 | 8 | 2 | 8 | 38 | 39 | 18 |
| 6 | Sudet | 18 | 8 | 2 | 8 | 42 | 51 | 18 |
| 7 | Kajaanin Palloilijat | 18 | 7 | 3 | 8 | 35 | 39 | 17 |
| 8 | Helsingin IFK | 18 | 7 | 1 | 10 | 34 | 42 | 15 |
| 9 | Helsingin Ponnistus | 18 | 4 | 4 | 10 | 32 | 51 | 12 |
| 10 | Warkauden Pallo -35 | 18 | 3 | 1 | 14 | 25 | 64 | 7 |
Suomensarjan sarjataulukot > Länsilohko

| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
| # | Joukkue | O | V | T | H | M+ | M- | Pst |
| 1 | Tampereen Ilves-Kissat | 18 | 13 | 3 | 2 | 71 | 30 | 29 |
| 2 | Gamlakarleby Bollklubb | 18 | 11 | 2 | 5 | 52 | 36 | 24 |
| 3 | Jakobstads Bollklubb | 18 | 8 | 6 | 4 | 37 | 33 | 22 |
| 4 | IF Drott | 18 | 9 | 2 | 7 | 61 | 45 | 20 |
| 5 | Turun Palloseura | 18 | 8 | 2 | 8 | 57 | 35 | 18 |
| 6 | Kokkolan Palloveikot | 18 | 7 | 3 | 8 | 34 | 38 | 17 |
| 7 | Tampereen Kisatoverit | 18 | 7 | 2 | 9 | 30 | 42 | 16 |
| 8 | Hangö IK | 18 | 6 | 2 | 10 | 35 | 58 | 14 |
| 9 | Oulun Työväen Palloilijat | 18 | 4 | 3 | 11 | 43 | 66 | 11 |
| 10 | Rauman Pallo | 18 | 3 | 3 | 12 | 27 | 64 | 9 |
Tasalyhennyslaina

Tasalyhennyslainassa maksuerä koostuu kiinteästä lyhennysosasta sekä kertyneestä korosta. Tämä tarkoittaa sitä, että lainan alussa kuukausittaiset maksuerät (lyhennysosa + korko-osa) ovat suuria. Jos korkotaso pysyy samana, jokainen maksuerä on edellistä pienempi, koska koron osuus pienenee.
Straight Edge Society

Straight Edge Society
Staight Edge Society (S.E.S.) oli "heel" ryhmittymä showpainipromootiossa, World Wrestling Entertainment:ssa (WWE), jotka työskentelivät SmackDown brändissä. Straight Edge Society perustui straight edge -elämäntyylin ympärille. Matkan varrella S.E.S. ajoi kaljuksi monia "satunnaisesti valittuja" ihmisiä yleisön joukosta. Ryhmän johtaja ja perustaja oli CM Punk, joka oikeassa elämässä seuraa straight edge elämäntyyliä. Muut jäsenet olivat Luke Gallows, ja Joey Mercury. 27. elokuuta Serena jätti Straight Edge Societyn, kun hän vapautui sopimuksesta WWE:n kanssa.
Historiaa > Muodostuminen

Muodostuminen alkoi 27. marraskuuta, 2009 SmackDown:ssa, kun Punk "muutti" entisen mentaalisesti jälkeenjääneen Festuksen straight edgeksi Luke Galowsiin. Gallows selitti, että hänen kaveri oli koukuttanut hänet kipulääkkeisiin, mikä selitti "Festuksen" käyttäytymiseen. Gallows keksi, että ottaisi Punkin mentorikseen jotta hän näyttäisi "tietä parempaan". Gallowsista tuli Punkin "vahtija", joka auttoi häntä R-Truth ja Matt Hardy feudeissa.
Tammikuussa 2010 kaksikko alkoi ajaa "satunnaisesti valittuja" faneja, jotka haluavat seurata straight edge -elämäntyyliä. Kun Punk ja Gallows etsivät heidän kolmatta faniaan, joka haluaisi seurata straight edge -elämäntyyliä, nainen nimeltä Serena juoksi katsomosta huutaen haluavansa apua. Punk ajoi hänet kaljuksi ja hyväksyi hänet Straight Edge Societyyn. 23. helmikuuta ilmoitettiin, että CM Punk tulisi mentoroimaan Darren Youngia ensimmäisen kauden WWE NXT:ssä. Vaikka Punk aluksi ei sietänyt Darrenia, hän kuitenkin vakuuttui, kun Young kukisti "Straight Edge Societyn oikean käden" Luke Gallowsin.
Historiaa > Feudi Rey Mysterioa vastaan

S.E.S. rupesi feudaamaan eli pitämään vihaa Rey Mysterion kanssa, kun Mysterio eliminoi Punkin Elimination Chamber tapahtumassa Elimination Chamber matsissa, mikä käytiin World Heavyweight -mestaruudesta. Heidän feudinsa yltyi, kun Mysterio maksoi Punkilta paikan WrestleMania XXVI:n Money in the Bank tikapuu ottelusta, missä Punk oli otellut kolme kertaa ja kahdesti sen oli voittanut. Feudista tuli henkilökohtainen 12. maaliskuuta, kun S.E.S. keskeytti Mysterion tyttären syntymäpäiväjuhlat, houkutellakseen Reyn ottelemaan Punkin kanssa WrestleManiassa. Myöhemmin he sopivat WrestleManiaan matsin, minkä stipulaationa oli; jos Rey häviää hänen täytyy liittyä Straight Edge Societyyn. WrestleManiassa Mysterio kuitenkin voitti.
He sopivat matsin Extreme Rulesiin, mutta erilaisin stipulaatioin: jos Punk häviää, hän joutuu ajamaan kaljuksi. Extreme Rulesissa Punk voitti neljännen S.E.S. jäsenen avulla, joka oli naamioitunut. Seuraavilla viikoilla Mysterio ja Punk sopivat vielä yhden matsin Over the Limitiin, minkä stipulaatioina olivat; jos Punk häviää, hän joutuu ajamaan kaljuksi, mutta jos Mysterio häviää hänen on liityttävä S.E.S.:iin. Over the Limit:ssä CM Punk hävisi ja Mysterio ajoi hänet kaljuksi, Punkin ollessa käsiraudoista sidottuna köysiin. Tämän seurauksena Punk alkoi käyttää maskia peittääkseen kaljunsa.
Punk pääsi haastamaan Jack Swaggerin World heavyweight -mestaruudesta Fatal 4-Way matsissa Fatal 4-Way tapahtumassa voittamalla Kanen. Matsiin osallistui myös The Big Show ja Rey Mysterion, joka paikkasi The Undertakerin, joka oli loukkaantunut. Fatal 4-Way:ssa Punk ei onnistunut voittamaan matsia, kun Kane tuli arkun kanssa ja yritti tunkea sinne Punkia, mutta Punk kuitenkin pääsi pakoon. Syy Kanen hyökkäykseen oli, että hän luuli Punkia 'Takerin hakkaajaksi.
Historiaa > Feud Big Show'ta vastaan ja SESin loppu

25. kesäkuuta SmackDown:ssa Punk otteli Kanea vastaan ei-diskausta matsissa, missä Punk loukkaannutti kätensä. Matsia ei saatu päätökseen, kun Punk lähti areenalta. Seuraavan viikon SmackDown:saa Serena näytti nauhalta, kun S.E.S. tulee pelastamaan hänet juomiselta baarissa. Video oli samalta päivältä, kun Undertaker oli hakattu, mikä todisti Punkin syyttömyyden 'Takerin hakkaamiseen.
16. heinäkuuta Big Show keskeytti Punkin puheen, minkä seurauksena Straight Edge Society yritti hyökätä Show’n kimppuun. Show kuitenkin kykeni heittämään kaikki kehästä, jolloin Punk oli tikapuilla. Punk ei pystynyt lähtemään tikapuilta käsi paketissa. Big Show kiipesi tikapuille ja otti Punkin maskin pois, näyttääkseen maailmalle hänen kaljun pään. Seuraavan viikon SmackDown:ssaa Punk ei enää käyttänyt maskia. Samana iltana Gallows oli juuri aloittamassa ottelua Big Show’ta vastaan, kun Punk ehdotti Straight Edge Societyn naamioitua miestä ottelemaan Show’ta vastaan. Matsissa Show riisui naamioituneen miehen maskin ja maskin alta paljastui Joey Mercury. Seuraavalla viikolla CM Punk paljasti, että hänen kätensä on parantunut ja S.E.S. polki Big Show’n oikeaa kättä teräs portaikkoa vasten. Myöhemmin ilmoitettiin, että SummerSlamissa Straight Edge Society tulisi kohtamaan Big Show’n 3 vastaan 1 Handicap matsissa, minkä Big Show voitti. Seuraavassa SmackDown:ssa, Serena ja Gallows ottelivat Big Show’ta ja Kelly Kellya vastaan ja, jos he häviävät heidät potkitaan SES:istä. Serena ja Gallows voittivat matsin, Serenan selätettyä Kelly Kellyn. 27. elokuuta SmackDownissa, Punk voitti JTG:n nopeassa matsissa, kun taas Gallows hävisi Show’lle jälleen. Myöhemmin illalla WWE.com ilmoitti, että Serena on vapautunut sopimuksestaan, mikä tarkoitti ettei häntä tultaisi näkemaan enää SES:issä. 3. syyskuuta SmackDown:ssa, Punk ja Gallows hävisivät handicap matsissa jälleen Big Show’lle. Matsin jälkeen Punk iski Gallowsille GTS:n ja lähti kehästä.  Punk haastoi Show’n matsiin Night of Championsiin, mikä pidettiin Punkin kotikaupungissa. Big Show voitti ottelun. 24. syyskuuta SmackDownissa, Gallows haastoi Punkin matsiin ja sanoi juhlivansa voittoa juomalla kaljaa. CM Punk voitti matsin.
Painissa

Punkin lopetusliikkeet
Anaconda Vice (harvoin)
G.T.S. - Go To Sleep
Gallowsin lopetusliikkeet
Gallows Pole
Sisääntulo musiikit
"This Fire Burns" Killswitch Engagelta (CM Punkin)
"Massacre" Jim Johnsonilta (Luke Gallowsin)
Jane Humphries

| Jane Humphries> Henkilötiedot |
| --- | --- |
Koko nimi:  Katherine Jane Humphries
Syntynyt: 9. marraskuuta 1948 (ikä 75)
Kansalaisuus:  Yhdistynyt kuningaskunta
Arvonimi: Commander of the Order of the British Empire Fellow of the British Academy
Koulutus ja ura
Tutkinnot:  Cornellin yliopisto
Instituutti:  Massachusettsin yliopisto Cambridgen yliopisto Oxfordin yliopisto
Tutkimusalue:  taloushistoria
Katherine Jane Humphries (s. 9. marraskuuta 1948) on brittiläinen taloushistorioitsija. Hän toimi taloushistorian professorina Oxfordin yliopistossa vuosina 2004–2016.
Humphries väitteli tohtoriksi taloustieteen oppiaineessa Cornellin yliopistossa vuonna 1973. Hän työskenteli Massachusettsin yliopistossa ja Cambridgen yliopistossa ennen siirtymistään Oxfordiin.